  Майя Бывальцева Удмуртиысь «Пельменный уикенд» ӵектос туризмъя «Маршрут года» Росси премилэн Северо-Запад, Приволжск но Урал федерал округъёс пӧлын полуфиналын вормиз. Кызьы ивортӥз 24-тӥ коньывуонэ элькунысь йӧскалык политикая министерстволэн пресс-службаез, со устоез ужрад тур луиз. «Лучший событийный тур» номинациын вормиз Удмуртиын кылдытэм маршрут. Со 2016-тӥ арын тулыспалэ «Пельняньлэн дунневыл нуналэз» фестиваль улсын ортчытэм «Пельменный уикенд», — верамын ивортонын. Со маршрутэ пыртэмын вал Ижкарысь пусйымон интыос, архитектурая но этнографияя «Лудорвай» музей-заповедник, «Пельняньлэн дунневыл нуналэз» фестиваль но Брангуртысь фольклор коллективен пумиськон. «Пельменный уикенд» ӵектосэз кылдытӥз но ортчытӥз экскурсиосъя «Открывая Удмуртию» центр. Со аслэсьтыз маршрутсэ этнографиен но сиён-юонэн герӟаськем ужрад тур нимаз. Ӵектосэз умой возьматыны юрттӥз видеоролик, кудӥз «Удмуртия — регион лидер» элькун конкурсын «Туризм: Удмурт Элькунысь туризмъя азинлыко маршрутъёс» номинациын вормиз. «Пельменный уикенд» ӵектосэз кылдытӥсьёс та дыре 2017-тӥ арлы ужрад тур дасяло. Пельняньлэн дунневыл нуналэз Тодады вайытом, «Удмуртия — пельняньлэн вордскем интыез» ӧтён улсын нырысетӥез фестиваль Ижкарын ортчиз 2015-тӥ арын тулыспалэ. Тегъёс: Туризм Ижкар Удмуртия йӧскалыкполитикаяминистерство пельнянь Удмуртиысьтуризм  